
Здравейте, собственик съм на партерно помещение, представляващо магазин, през което минава канализацията на етажната собственост. Тъй като има проблем с цитираната канализация и се получава теч в избените помещения, ОС взе решение да се направи ремонт на канализацията . Той се състои в изграждане на отклонение , което преминава от моето помещение, през помещение за детски колички и за да се влезе в избения коридор- да се пробие плочата на първия етаж. Какви негативи мога да понеса ако основното отклонение се извърши в моето помещение и какви права имам за да се защитя , ако ОС е взело решение за това. Имам ли право на обезщетение за промяната , тъй като ще бъде намалена полезната площ на собствеността ми ? Освен това имам и договорни отношения с наемател и се налага непрекъснато да се нарушава спокойствието му , за осигуряване на достъп за огледи и евентуален ремонт.  

Благодаря Ви!


 

Преминаване на обща канализационна мрежа в ЖСК през обект -частна собственост
=============================================================================

 

Здравейте, Мима Радулова,


в случай че решението на общото събрание не е атакувано в едномесечен срок от обявяването му с подаване на искова молба до компетентния районен съд, следва същото да бъде изпълнявано от етажните собственици и техните наематели. 


Поздрави,  

адв. Николина Митова  

тел. 0898 303092


